Ellen MacArthur

Ellen Patricia MacArthur (født 8. juli 1976 i Derbyshire i England) er en tidligere britisk seiler. 7. februar 2005 satte hun verdensrekord i seiling jorden-rundt alene. Hun seilte 27 354 nautiske mil (50 660 km) med en gjennomsnittsfart på 15,9 knop og brukte 71 dager, 14 timer, 18 minutter og 33 sekunder og slo den tidligere verdensrekorden med en dag, åtte timer, 25 minutter og 49 sekunder.

Franske Francis Joyon som hadde verdensrekorden før MacArthur, satte ny verdensrekord i 20. januar 2008.BBC News artikkel om at MacArthur gratulerer Joyon med å slå hennes rekord  

MacArthur ble 8. februar 2005 utnevnt til Dame Commander (forkortet DBE) i Order of the British Empire for sine ferdigheter i seiling.London Gazette Hun er således blitt adlet og har rett til å føre tiltaleformen Dame foran sitt navn.

I 2010 etablerte hun "Ellen MacArthur Foundation", som jobber for en mer sirkulær økonomi.

 Referanser 

 Eksterne lenker 

 (en) https://www.ellenmacarthurfoundation.org/ 

Kategori:Britiske seilere
Kategori:Order of the British Empire (KBE/DBE)